ફેરિયાઓની બાબતે ફરિયાદ કરતાં પ્રવાસી વિપુલ સાવંતે મિડ-ડે LOCALને જણાવ્યું હતું કે ‘લોકોની અવરજવર વધુ હોવાને કારણે ફેરિયાઓ પણ પોતાનો સામાન વેચવા માટે સ્ટેશનને જ ટાર્ગેટ કરતા હોય છે જેથી તેની વસ્તુઓનું વેચાણ વધારે માત્રામાં થાય. પીક અવર્સમાં જ્યારે સ્ટેશન પર વધુ ભીડ હોય છે ત્યારે ફેરિયાઓ વચ્ચે જ બેસેલા હોવાને કારણે અહીંથી નીકળતા ત્રાસ થતો હોય છે. સ્ટેશનની અંદર જ્યારે એક ફેરિયાએ બેસવાની શરૂઆત કરી ત્યારે જ જો રેલવે-પ્રશાસને કાર્યવાહીરૂપે સજા કરી હોત તો આજે આ જગ્યા પર ફેરિયાઓએ કદાચ કબજો જમાવ્યો ન હોત. હવે તો ફેરિયાઓની સંખ્યા વધવા લાગી છે. વહેલી તકે આ સમસ્યાનો નિવેડો આવે એ જરૂરી છે.’